# Clara Albuquerque

Clara Albuquerque (Salvador, 18 d'agost de 1983) és una periodista esportiva brasilera.
És nascuda a Salvador, capital de l'estat de Bahia. Va estudiar Comunicació audiovisual a la Universitat Federal de Bahia, on va escriure el treball de fi de grau Guia de Futebol para Mullheres - a linha da bola, que seria readaptat i editat en format llibre. Això va obrir-li les portes de diversos mitjans de comunicació: va iniciar-se professionalment en el periodisme esportiu com a columnista en el diari Correio i com a reportera a TV Bahia, Premiere FC i SporTV. Va ser una de les primeres dones en trencar amb l'hegemonia masculina en els programes esportius en la televisió del seu país, i va tenir la oportunitat de donar visibilitat a l'esport femení en la secció Tudo às Claras. També s'ha manifestat a favor de que les dones ocupessin un espai no només en els terrenys de joc i en la premsa, sino també a les graderies.
El 2013 es va traslladar a Rio de Janeiro i es va incorporar a la cadena Esporte Interativo (actual TNT Sports Brasil), on va realitzar funcions de presentadora i comentarista. El gener de 2017 va ocupar el lloc de corresponent del canal a Torí, cobrint el dia a dia de la Juventus FC i el futbol italià. Aquell any, a més, l'equip bianconero va disputar la final de la Champions League. El 2023 va ser traslladada a París, des d'on informa sobre les evolucions del PSG i on juga el capità de la Selecció brasilera de futbol, Neymar Jr.
L'estiu de 2023 va contraure matrimoni amb Marcelo Bechler, qui també és corresponsal de la TNT Brasil a Europa.

## Llibres publicats

* A Linha da bola: Tudo o que as mulheres precisam saber sobre Futebol e os homens nunca souberam explicar! (en portuguès). Gryphus, 2007. ISBN 978-85-60610-06-8.
* Os Sem-Copa: craques que encantaram o Brasil e nunca participaram de um Mundial (en portuguès). Maquinária, 2014. ISBN 978-85-62063-57-2.
* Os dez mais do Bahia (en portuguès). Maquinária, 2016. ISBN 978-8562063701.

## Referències

* ↑ Mendonça, Renata. «Como TCC levou Clara Albuquerque ao esporte e a cobrir Champions e CR7» (en portuguès brasiler). UOL Esporte, 10-07-2020. Arxivat de l'original el 2023-07-03. [Consulta: 3 juliol 2023].
* 1 2 Turko, 2021, p. 27.
* ↑ «Jornalista baiana Clara Albuquerque promove workshop em Salvador» (en portuguès brasiler). Correio, 23-07-2019. Arxivat de l'original el 2023-07-03. [Consulta: 3 juliol 2023].
* ↑ Neves, Henrique. «Clara Albuquerque diz que ‘ser mulher’ a ajudou a entrar na crônica esportiva» (en portuguès brasiler). Esporte e Mídia, 21-07-2012. Arxivat de l'original el 2023-07-03. [Consulta: 3 juliol 2023].
* 1 2 Turko, 2021, p. 28.
* ↑ «Única mulher comentarista de futebol na TV vira correspondente na Itália» (en portuguès brasiler). UOL Esporte, 10-01-2017. Arxivat de l'original el 2023-07-03. [Consulta: 3 juliol 2023].
* ↑ «TNT Sports anuncia mudança de praças; Clara Albuquerque é a nova correspondente na França» (en portuguès brasiler). Tela Viva, 03-02-2023. Arxivat de l'original el 2023-07-03. [Consulta: 3 juliol 2023].
* ↑ «Clara Albuquerque e Marcelo Bechler NÃO NAMORAM MAIS!» (en portuguès brasiler). @PJ_FUT, 03-07-2023. Arxivat de l'original el 2024-05-20. [Consulta: 3 juliol 2023].

## Bibliografia

* Turko, Larissa. «Cap. 3: Uma paixão de mãe para filha». A: Desbravadoras: A trajetória de jornalistas brasileiras no esporte nacional e internacional (en portuguès), 2021, p. 25-32.

## Enllaços externs

* Albuquerque, Clara; Bechler, Marcelo. «Não é só futebol» (podcast) (en portuguès brasiler). Spotify.
* Entrevista en el programa de Jô Soares (YouTube): Part 1 i Part 2. (portuguès)